འདས་ལོ་༢༠༠༦གི་ནང་རྒྱ་ནག་མི་དམངས་སྤྱི་མཐུན་རྒྱལ་ཁབ་ཀྱིས་ཕྱོགས་གཅིག་ནས་རང་རེར་མཁྲེགས་བཟུང་ཚིག་ངན་གདུག་རྩབ་ཇེ་ཆེར་སོང་བ་དང་།ལྷག་པར་བོད་ནང་ཆབ་སྲིད་ཀྱི་དམ་བསྒྲགས་ཇེ་སྡུག་ཏུ་སོང་འདུགཕྱོགས་གཞན་ཞིག་ནས་རྒྱ་ནག་ནང་་བརྗོད་རང་དབང་སོགས་ཕྲན་བུ་བཟང་དུ་ཕྱིན་པ་མ་ཟད།ལྷག་པར་བློ་རྒྱ་ཡངས་པའི་ཤེས་ཡོན་ཅན་ཚོའི་ནང་དངོས་པོའི་ཡར་རྒྱས་གཅིག་པུས་མི་འགྲིག་པར་བསམ་པའི་དཔལ་ཡོན་ཡར་རྒྱས་ཀྱིས་སྤྱི་ཚོགས་དོན་སྙིང་ལྡན་པ་ཞིག་བསྐྲུན་དགོས་པ་དང་།དེའི་ཆེད་ད་ལྟའི་ལམ་ལུགས་འདིས་མི་འདེང་བའི་བསམ་ཚུལ་ཤུགས་ཆེ་རུ་འགྲོ་བ།དེ་མཚུངས་ཆོས་དད་སྤྱི་དང་།ལྷག་པར་སངས་རྒྱས་པའི་ཆོས་ལ་དད་པ་བྱེད་མཁན་ཇེ་མང་དུ་འགྲོ་བ་དང་ཆབས་ཅིག་གངས་ཅན་བོད་ཀྱི་ཆོས་དང་རིག་གཞུང་ལའང་དོ་སྣང་ཇེ་ཆེར་འགྲོ་བ་དང་།ངོས་ལའང་རྒྱ་ནག་ནང་གནས་སྐོར་ཆོས་བཤད་ཀྱི་དགོས་འདུན་འདོན་མཁན་མང་པོ་ཡོང་བཞིན་པ་བཅས་འགྱུར་བ་བཟང་ངན་སྣ་ཚོགས་ཤིག་ཡོང་བཞིན་འདུགད་སྐབས་སྲིད་འཛིན་ཧུའུ་ཅིན་ཐའོས་འཆམ་མཐུན་གྱི་འབོད་སྐུལ་ནན་བསྟུད་གནང་བ་བསྔགས་འོས་སུ་གྱུར།དེ་ཡང་འཆམ་མཐུན་ཡོང་བར་དེའི་རྒྱུ་རྐྱེན་གཙོ་བོ་ཕན་ཚུན་ཡིད་ཆེས་དགོས་པ་དང་།དེ་ལ་དྲང་བདེན་དང་་བརྗོད་རང་དབང་།འདྲ་མཉམ་བཅས་དགོས་པ་རྣམས་ལ་ཐུགས་སྣང་དང་གཤམ་འོག་ལས་བྱེད་ཚང་མས་ལག་ལེན་དོན་ཐོག་འཁྱོལ་བ་དགོས་གལ་ཆེ།